A Formula–1 1950 óta íródó története során 2021 júliusáig mindössze 25 olyan pilóta volt, aki karrierje során legalább egyszer Grand Chelemet tudott elérni. A legtöbb Grand Chelemmel a kétszeres világbajnok brit Jim Clark rendelkezik, szám szerint nyolccal. A nemzetek összehasonlítását tekintve is a britek állnak a legjobban, szám szerint 7 különböző versenyzőjük szerezte meg a Grand Chelemet legalább egy alkalommal. A legutóbbi Grand Chelem Max Verstappen nevéhez fűződik, aki a 2021-es osztrák nagydíjon érte el azt (és amely pályafutása első Grand Chelem-e volt).